N Á R O D N Á R A D A S L O V E N S K E J R E P U B L I K Y

VII. volebné obdobie

NÁVRH

**Z á k o n**

z ... 2019,

# **ktorým sa dopĺňa zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z. sa dopĺňa takto:

V § 33 odsek 2 znie :

„(2) Účasť na hazardných hrách podľa [§ 4 ods. 2 písm. c)](https://www.slov-lex.sk/pravne-predpisy/SK/ZZ/2019/30/20190601#paragraf-4.odsek-2.pismeno-c)  [až h)](https://www.slov-lex.sk/pravne-predpisy/SK/ZZ/2019/30/20190601#paragraf-4.odsek-2.pismeno-e), [§ 5 ods. 12](https://www.slov-lex.sk/pravne-predpisy/SK/ZZ/2019/30/20190601#paragraf-5.odsek-12) a [§ 30](https://www.slov-lex.sk/pravne-predpisy/SK/ZZ/2019/30/20190601#paragraf-30) sa zakazuje aj fyzickým osobám evidovaným v registri fyzických osôb vylúčených z hrania hazardných hier (ďalej len „register vylúčených osôb“). Prevádzkovateľ hazardnej hry uvedenej v prvej vete nesmie týmto fyzickým osobám umožniť účasť na takej hazardnej hre. Prevádzkovateľ hazardnej hry, ktorý prevádzkuje niektorú z hazardných hier podľa [§ 4 ods. 2 písm. c)](https://www.slov-lex.sk/pravne-predpisy/SK/ZZ/2019/30/20190601#paragraf-4.odsek-2.pismeno-c) až h) a [§ 5 ods. 12](https://www.slov-lex.sk/pravne-predpisy/SK/ZZ/2019/30/20190601#paragraf-5.odsek-12), je na tieto účely povinný využívať register vylúčených osôb a požadovať predloženie preukazu totožnosti; na účely výkonu dozoru je aj osoba poverená výkonom dozoru oprávnená požadovať predloženie preukazu totožnosti. Prevádzkovateľ internetovej hry je na tieto účely povinný požadovať údaje z preukazu totožnosti a z ďalšieho dokladu,[29)](https://www.slov-lex.sk/pravne-predpisy/SK/ZZ/2019/30/20190601#poznamky.poznamka-29) kópie ktorých mu na tieto účely zasiela fyzická osoba, ktorá má záujem zúčastniť sa na hazardnej hre a využívať register vylúčených osôb pri každom prihlásení sa hráča na jeho hráčsky účet.“.

**Čl. II**

Tento zákon nadobúda účinnosť 1. januára 2020.